Η **Αναντολού Εφές** (τουρκικά: *Anadolu Efes*) είναι τουρκική επαγγελματική ομάδα καλαθοσφαίρισης που εδρεύει στην Κωνσταντινούπολη. Αποτελεί την πιο επιτυχημένη ομάδα καλαθοσφαίρισης στην Τουρκία, έχοντας καταφέρει να κατακτήσει 16 Πρωταθλήματα, 12 Κύπελλα και 13 Σούπερ Καπ Τουρκίας, καθώς και δύο Ευρωλίγκες (συνεχόμενες) και ένα Κύπελλο Κόρατς.

Διεξάγει τους εντός έδρας αγώνες της στο Κλειστό Γήπεδο Σινάν Ερντέμ, χωρητικότητας 16.457 θεατών. Επίσης διαθέτει προπονητικό κέντρο στην περιοχή Μπαχτσελίεβλερ που χτίστηκε το 1982. 

Ακόμη, η ομάδα για την φετινή σεζόν (2023-24) μετέχει στο Πρωτάθλημα Τουρκίας, στο Κύπελλο Τουρκίας και στην Ευρωλίγκα.

Ιστορία
-------

Ο σύλλογος ιδρύθηκε το 1976 με την ονομασία **Εφές Πίλσεν** αντικαθιστώντας την τουρκική ομάδα δεύτερης κατηγορίας «Καντίκιοϊσπορ» (Kadıköyspor), η οποία είχε έρθει σε δυσμενή θέση λόγω οικονομικών προβλημάτων. Η ονομασία της δόθηκε από την κάτοχο των δικαιωμάτων της ομάδας, την εταιρεία παρασκευής της μπύρας Efes Pilsen, με την επωνυμία Anadolu Efes, θυγατρική του ομίλου Anadolu.

Το 1978 κατέκτησε αήττητη το Πρωτάθλημα της Δεύτερης Κατηγορίας, κερδίζοντας έτσι την άνοδο στην Πρώτη Κατηγορία. Στην πρώτη κιόλας συμμετοχή της στην κορυφαία κατηγορία της Τουρκίας, την περίοδο 1978–79, στέφθηκε πρωταθλήτρια κερδίζοντας έτσι μία θέση στις κορυφαίες ομάδες της χώραα. 

Την περίοδο 1992–93 ήταν φιναλίστ του Κυπέλλου Σαπόρτα, ενώ την περίοδο 1995–96 κατέκτησε το Κύπελλο Κόρατς, όντας η πρώτη τουρκική ομάδα καλαθοσφαίρισης ως τότε, που κατάφερε να κερδίσει ευρωπαϊκό τίτλο. 

Το 2000 συμμετείχε για πρώτη φορά στο Final Four της Ευρωλίγκα και της Σουπρολίγκα το 2001, τερματίζοντας στην 3η θέση και στις δύο περιπτώσεις.

Το 2011, ο σύλλογος μετονομάστηκε σε «Αναντολού Εφές» έπειτα από την απαγόρευση της Ρυθμιστικής Αρχής Αγοράς Καπνού και Αλκοόλ (TAPDK) όσον αφορά τις διαφημίσεις καπνού και αλκοόλ από αθλητικές οργανώσεις. Αξιοσημείωτο είναι το πρόγραμμα τμημάτων υποδομής, από το οποίο αναδείχθηκαν διάσημοι Τούρκοι καλαθοσφαιριστές όπως ο Χέντο Τούρκογλου και ο Μιρσάντ Τουρκσάν, οι οποίοι αμφότεροι αγωνίστηκαν στο πρωτάθλημα του NBA.

Το 2019, η ομάδα έφτασε μέχρι τον τελικό της Ευρωλίγκα για πρώτη φορά στην ιστορία της και κατέκτησε το Πρωτάθλημα Τουρκίας μετά από δέκα χρόνια. Τη σεζόν 2020-21 κατέκτησε για πρώτη φορά στην ιστορία της την Ευρωλίγκα, αφού νίκησε στον τελικό την Μπαρτσελόνα με σκορ 86-81. Την ίδια σεζόν κατέκτησε για δέκατη πέμπτη φορά συνολικά και το Πρωτάθλημα Τουρκίας. Τη σεζόν 2021-22, κατέκτησε το Κύπελλο Τουρκίας, νικώντας στον τελικό την Φενέρμπαχτσε 86-72. Στις 21 Μαΐου 2022, κατέκτησε για δεύτερη συνεχόμενη φορά την Ευρωλίγκα, αφού νίκησε στον τελικό την Ρεάλ Μαδρίτης 58-57. έτσι έγινε η 14η ομάδα με τουλάχιστον δύο κατακτήσεις και η τέταρτη ομάδα στα χρονικά που κατακτά συνεχόμενους τίτλους Ευρωλίγκα.

Στις 19 Ιουνίου 2023, ο Εργκίν Αταμάν αποχώρησε μετά από έξι χρόνια στα οποία η Εφές κέρδισε συνολικά 10 τίτλους. Στις 20 Ιουνίου ανακοινώθηκε η έναρξη της συνεργασίας της ομάδας με τον νέο προπονητή Ερντέμ Τσαν. Την 1η Φεβρουαρίου 2024, ο Τόμισλαβ Μιγιάτοβιτς αντικατέστησε τον Τσαν.

Ονομασίες
---------

Ο τίτλος της ομάδας εμπεριέχει τον εκάστοτε κύριο χορηγό της.

* Efes Pilsen (1976–2011)
* Anadolu Efes (2011–σήμερα)

Λογότυπο
--------

Το λογότυπο της ομάδας έχει εξελιχθεί με το πέρασμα του χρόνου:

* 2009–20112009–2011
* 2009–20182009–2018
* 2018–σήμερα2018–σήμερα

Τίτλοι
------

Αναλυτικά όλοι οι τίτλοι της Αναντολού Εφές:

### Εγχώριοι

**16 Πρωταθλήματα Τουρκίας**: 1978–79, 1982–83, 1983–84, 1991–92, 1992–93, 1993–94, 1995–96, 1996–97, 2001–02, 2002–03, 2003–04, 2004–05, 2008–09, 2018–19, 2020–21, 2022–23 

**12 Κύπελλα Τουρκίας**: 1993–94, 1995–96, 1996–97, 1997–98, 2000–01, 2001–02, 2005–06, 2006–07, 2008–09, 2014–15, 2017–2018, 2021-22

**13 Σούπερ Καπ Τουρκίας**: 1986, 1992, 1993, 1996, 1998, 2000, 2006, 2009, 2010, 2015, 2018, 2019, 2022

### Διεθνείς

**2 Πρωταθλήματα Ευρώπης**: 2021, 2022

**1 Κύπελλο Κόρατς**: 1996

Παίκτες
-------

### Τρέχουσα σύνθεση

| **Σύνθεση Αναντολού Εφές** |
| --- |
| **Παίκτες** | **Τεχνικοί** |
| 

| Θέση | # | Εθν. | Όνομα | Ύψ. | Βά. | Ηλικία |
| --- | --- | --- | --- | --- | --- | --- |
| 1.5 !G | 0 | USA ! TUR ! | Λάρκιν, Σέιν **(DC)** | 1.80 m | 79 kg | &0000000000000031.00000031 – 02 Οκτωβρίου 1992 (1992-10-02) |
| 2.0 !SG | 1 | FRA ! | Μπωμπουά, Ροντρίγκ | 1.88 m | 84 kg | &0000000000000035.00000035 – 24 Φεβρουαρίου 1988 (1988-02-24) |
| 2.0 !SG | 6 | USA ! | Μπράιαντ, Ελάιζα | 1.96 m | 95 kg | &0000000000000028.00000028 – 19 Απριλίου 1995 (1995-04-19) |
| 2.0 !SG | 11 | TUR ! | Γκαζί, Ερτέν | 1.91 m | 93 kg | &0000000000000026.00000026 – 15 Ιουνίου 1997 (1997-06-15) |
| 3.0 !SF | 12 | USA ! | Κλάιμπερν, Ουίλ | 2.01 m | 95 kg | &0000000000000033.00000033 – 17 Μαΐου 1990 (1990-05-17) |
| 1.0 !PG | 13 | USA ! | Τόμπσον, Ντάριους | 1.93 m | 89 kg | &0000000000000028.00000028 – 04 Μαΐου 1995 (1995-05-04) |
| 1.0 !PG | 18 | TUR ! | Οζντεμίρογλου, Ντόγκους | 1.91 m | 88 kg | &0000000000000027.00000027 – 17 Απριλίου 1996 (1996-04-17) |
| 5.0 !C | 21 | GER ! | Πλάις, Τίμπορ | 2.21 m | 116 kg | &0000000000000034.00000034 – 02 Νοεμβρίου 1989 (1989-11-02) |
| 5.0 !C | 24 | TUR ! | Οζμάνι, Ερτσάν **(DC)** | 2.13 m | 102 kg | &0000000000000025.00000025 – 04 Αυγούστου 1998 (1998-08-04) |
| 3.0 !SF | 33 | TUR ! | Γιλμάζ, Ερκάν | 2.06 m | 87 kg | &0000000000000026.00000026 – 03 Δεκεμβρίου 1997 (1997-12-03) |
| 4.0 !PF | 35 | USA ! | Γουίλις, Ντέρεκ | 2.06 m | 104 kg | &0000000000000028.00000028 – 21 Ιουνίου 1995 (1995-06-21) |
| 5.0 !C | 41 | CRO ! | Ζίζιτς, Άντε | 2.10 m | 121 kg | &0000000000000027.00000027 – 04 Ιανουαρίου 1997 (1997-01-04) |
| 4.5 !F/C | 88 | USA ! | Τζόουνς, Ταϊρίκ | 2.06 m | 108 kg | &0000000000000026.00000026 – 03 Μαΐου 1997 (1997-05-03) |
| 4.0 !PF |  | TUR ! | Γιλντιζλί, Μπουράκ Τσαν | 2.03 m | 82 kg | &0000000000000029.00000029 – 22 Απριλίου 1994 (1994-04-22) |
| 1.0 !PG |  | GER ! | Χόλατς, Γιούστους | 1.91 m | 82 kg | &0000000000000022.00000022 – 21 Απριλίου 2001 (2001-04-21) |

 | Προπονητής* Τόμισλαβ Μιγιάτοβιτς

Βοηθοί προπονητή* Γιακούπ Σεκίζκοκ
* Τσενκ Γιλντιρίμ

Διευθυντής ομάδας* Άλπερ Γιλμάζ

---

Υπόμνημα* **(C)** Αρχηγός
* Injured Τραυματίας

---

Σύνθεση  |

### Διάγραμμα ομάδας


| Θέση | Αρχικοί 5 | Πάγκος 1 | Πάγκος 2 | Πάγκος 3 |
| --- | --- | --- | --- | --- |
| C | **Τίμπορ Πλάις** | Άντε Ζίζιτς |  | Ερτσάν Οζμάνι |
| PF | **Ταϊρίκ Τζόουνς** | Ντέρεκ Γουίλις |  |  |
| SF | **Ουίλ Κλάιμπερν** | Ελάιζα Μπράιαντ | Ερκάν Γιλμάζ | Έγκεχαν Αρνά |
| SG | **Σέιν Λάρκιν** | Ροντρίγκ Μπωμπουά |  | Ερτέν Γκαζί |
| PG | **Ντάριους Τόμπσον** | Γιούστους Χόλατς |  | Ομερτσάν Ιλιάσογλου |

Παραπομπές
----------

1. 1 2  Οι χορηγίες - κολοσσοί της Euroleague Αρχειοθετήθηκε 2016-10-13 στο Wayback Machine. euroleague.sport24.gr
2. ↑  History Αρχειοθετήθηκε 2011-08-14 στο Wayback Machine. efesbasket.org
3. ↑  Our Successes Αρχειοθετήθηκε 2012-03-24 στο Wayback Machine. efesbasket.org
4. ↑  Announcement Αρχειοθετήθηκε 2012-03-24 στο Wayback Machine. efesbasket.org
5. ↑  «ΘΡΙΑΜΒΟΣ για Εφές: "Λύγισε" τη Φενέρ, κατέκτησε τον τίτλο!». *Eurohoops*. 21 Ιουνίου 2019. Ανακτήθηκε στις 26 Σεπτεμβρίου 2019.
6. ↑  «Ήταν δίκαιο, έγινε πράξη: Η πυραυλοκίνητη Εφές πρωταθλήτρια Ευρώπης!». *Eurohoops*. 30 Μαΐου 2021. Ανακτήθηκε στις 30 Μαΐου 2021.
7. ↑  «Εφές: ΔΙΕΛΥΣΕ την Φενέρ και πήρε τον τίτλο με "σκούπα"!». *Eurohoops*. 7 Ιουνίου 2021. Ανακτήθηκε στις 7 Ιουνίου 2021.
8. ↑  «Εφές: Κανένα πρόβλημα με την Φενέρ, δικό της το Κύπελλο Τουρκίας». *Eurohoops*. 20 Φεβρουαρίου 2022. Ανακτήθηκε στις 20 Φεβρουαρίου 2022.
9. ↑  «Το 'κανε ΞΑΝΑ η Εφές! 58-57 την Ρεάλ και Πρωταθλήτρια Ευρώπης (videos)». *Eurohoops*. 21 Μαΐου 2022. Ανακτήθηκε στις 22 Μαΐου 2022.
10. ↑  «Ευρωλίγκα: Εφές, η 14η ομάδα στην ιστορία με τουλάχιστον δύο κατακτήσεις». *Eurohoops*. 21 Μαΐου 2022. Ανακτήθηκε στις 22 Μαΐου 2022.
11. ↑  «Αταμάν: Το "ευχαριστώ" και το "αντίο" της Εφές στο νέο προπονητή του Παναθηναϊκού (photo & videos)». *Eurohoops*. 19 Ιουνίου 2023. Ανακτήθηκε στις 20 Ιουνίου 2023.
12. ↑  «Εφές: Επίσημα νέος προπονητής ο Ερντέμ Τσαν». *Eurohoops*. 20 Ιουνίου 2023. Ανακτήθηκε στις 20 Ιουνίου 2023.
13. ↑  «Τόμισλαβ Μιγιάτοβιτς: Θα κοουτσάρει την Εφές ως το τέλος της σεζόν | Gazzetta». *www.gazzetta.gr*. Ανακτήθηκε στις 10 Φεβρουαρίου 2024.
14. ↑  «H Εφές του Αταμάν πρωταθλήτρια Τουρκίας! "Σκούπισε" την Καρσίγιακα με σούπερ Μίτσιτς (videos)». *Eurohoops*. 17 Ιουνίου 2023. Ανακτήθηκε στις 17 Ιουνίου 2023.

Εξωτερικοί σύνδεσμοι
--------------------

* Επίσημος ιστότοπος